กินยาคุมกับยาฟ้าทะลายโจร จะทำให้ผลของยาคุมมี ประสิทธิภาพลเลงมั้ยคะ
สวัสดีค่ะยาคุมกำเนิดแบบแผงรายเดือนนั้น มีข้อควรระวังคืออาจมีปฏิกิริยากับยาอื่นๆที่ใช้ และส่งผลต่อประสิทธิภาพของยาได้ ดังนั้นแนะนำการแจ้งแพทย์หรือเภสัชกรด้วยทุกครั้งว่ากำลังมีการใช้ยาคุมกำเนิดอยู่จากการสืบค้นของแพทย์ ยังไม่พบว่ายาฟ้าทะลายโจรและยาคุมกำเนิดจะมีผลต่อกันอย่างชัดเจน แต่อย่างไรก็ตาม เนื่องจากยังไม่มีการศึกษาที่แน่ชัด และการใช้ยาฟ้าทะลายโจรยังไม่ได้มีการศึกษามากนัก หากไม่สบายใจ อาจใช้ถุงยางอนามัยเพื่อช่วยควบคุมร่วมไปก่อนได้ จนกว่าประจำเดือนในรอบถัดไปจะมาตามปกติ และให้กินยาคุมกำเนิดแบบแผงไปอย่างต่อเนื่องทุกวัน